郭士吉，字希泰，号清宇，直隶真定府冀州南宫县人。明朝政治人物、进士出身。父郭继祖，京都人，为邑广文生，占籍南宫，遂为邑人。士吉生而警敏颖悟，读书过目成诵。既入学，有文名。万历十三年（1585年）乙酉科举人，十七年（1589年）己丑科进士，选翰林院庶吉士，年甫二十三，声闻籍甚，一时人士咸籍公言以为重，序记志铭多出公手，今多散逸不传。居馆三载，授礼垣，历工、户左右给事，历浙江左参议、四川川东道参议、山东副使，升任至山西宣府口北道参政，谢病归里。士吉精明强干，所至有能声。子三：长郭履忠、次郭履素、季郭履顺，为